**ШАРТНОМА № \_\_\_**

Тошкент ш. 2022 йил “ \_\_ ”\_\_\_\_\_\_\_\_

**Тошкент шаҳар Учтепа тумани** “Махалла ва Нуронийларни қўллаб қувватлаш бўлими” (кейинги ўринларда Буюртмачи) номидан Устав асосида иш юритувчи директор **Л.Юсупов** бир томондан ва **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (кейинги ўринларда Бажарувчи) номидан Устав асосида иш юритувчи рахбар **\_\_\_\_\_\_\_\_\_\_\_** қуйидаги шартномани (кейинги ўринларда Шартнома) туздилар:

1. **Шартнома предмети ва муддати**
   1. Бажарувчи **“ Оқ масжид МФЙ Чевар-3 кўча** объектига **2 та Болалар майдончаси қуриш ишлари** мажбуриятини, Буюртмачи эса уни қабул қилиб олиш мажбуриятини олади.

1.2. Бажарувчи **Болалар майдончаси қуриш** ишларини бажариш билан боғлиқ ҳуқуқ ва қонун талабларига асосан амалга оширилади.

1.3. Бажарувчи шартнома бўйича **а Болалар майдончаси қуриш** ишларини ишлаб чиқади, шу жумладан учинчи шахсни ёллаган холда белгиланган тартибда **Болалар майдончаси қуриш** ишлари давлат экспертизасидан ўтказади ва тегишли тартибда бошқа ишларни бажаради.

1.4. Бажарувчи Куриш ишлари шартноманинг 1-иловаси ”Бажариш жадвали”даги муддатда бажаради.

1. **Шартнома баҳоси ва тўловлар қоидалари**

2.1. Шартноманинг баҳоси ўтказилган танлов натижаларига асосан **ҚҚС билан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** сўмни ташкил этади ва мазкур шартноманинг 1-иловасидаги лойиҳа ишларини бажариш жадвалига мувофиқ бажарилади.

2.2. Буюртмачи шартнома Ўзбекистон Республикаси Молия вазирлиги ҳузуридаги Республика Ғазначилигида рўйхатдан ўтгандан сўнг 5 иш куни мобайнида шартнома баҳосининг 30 фоиз миқдорида аванс тўловини амалга оширади.

2.3. Шартнома бўйича қолган маблағ, Бажарувчи **Болалар майдончаси қуриш** ишлари якунига етказилиб, Буюртмачига тақдим этгандан сўнг, топшириш-қабул қилиш далолатномаси расмийлаштирилгандан кейин 30 иш куни мобайнида, дастлаб тўланган аванс маблағи (шартнома баҳосининг 30 фоизи миқдоридаги) ушлаб қолиниб молиялаштирилади.

2.4. Шартноманинг баҳоси танлов натижаларига асосан белгиланади ва кейинчалик қайта кўриб чиқилиши мумкин эмас, қуйидаги ҳоллар бундан мустасно:

- ишлар қийматини кўпайтиришга енгиб бўлмайдиган куч (форс-мажор) ҳолатлари сабаб бўлганда;

1. **Тoмонлар мажбуриятлари**

3.1. Буюртмачи барча ишлар бажарилиб бўлингандан кейин белгиланган нархнинг хаммасини Бажарувчига тўлаши ёки ишларининг айрим босқичлари тугатилганидан кейин нархнинг тегишли кисмини тўлаши, бажарилган иш ёки хизматда камчиликлари борлиги муносабати билан учинчи шахс томонидан Буюртмачига нисбатан қўзғатилган даво юзасидан ишда қатнашишига Бажарувчини жалб қилиши шарт.

3.2. Бажарувчи таъмирлаш ишларидаги аниқланган камчиликлар учун жавобгар бўлади. **Болалар майдончаси қуриш** ишларида камчиликлар аниқланган тақдирда Бажарувчи Буюртмачиганинг талаби билан ушбу аниқланган камчиликларни бартараф қилиши шарт.

3.3. Буюртмачи томонидан дастлабки тўлов ўз вактида амалга оширилмаган тақдирда, ишларни тугаллаш муддати тўлов кечиктирилган вақтга узайтирилади.

1. **Ишларни топшириш ва қабул қилиш тартиби**

4.1 **Болалар майдончаси қуриш** ишлари бажарилишининг алоҳида босқичи ва шартнома бўйича белгиланган жами ишлар тугагандан сўнг Бажарувчи Буюртмачига ишларни топшириш - қабул қилиш далолатномаси ва топшириқда кўзда тутилган ҳужжатлар тўпламини топширади.

4.2. Буюртмачи ишларни топшириш - қабул қилиш далолатномаси ва мазкур шартноманинг 4.2- бандида кўрсатилган ҳисобот ҳужжатларини олгандан сўнг 10 (ўн) кун мобайнида ишларни қабул қилиш ва Бажарувчига имзоланган топшириш ва қабул қилиш далолатномасини ёки ишларни қабул қилмасликнинг асосланган рад жавобини юборишни ўз зиммасига олади.

4.3. Буюртмачи ишларни қабул қилмаслигининг асосли рад жавобини берган ҳолда зарур бўлган қўшимча ишларнинг рўйхати ва уларнинг бажарилиш муддатларини кўрсатган ҳолда, икки томонлама далолатнома тузилади.

4.4. Агар **Болалар майдончаси қуриш** ишларини бажарилиш жараёнида уни давом эттириш мақсадга мувофиқ эмаслиги аниқланса, томонлар 5 кун муддат ичида уни тўхтатиш тўғрисида бир-бирини хабардор қилиши ва 15 кун мобайнида ишларни давом эттириш мақсадга мувофиқ ёки мувофиқ эмаслиги тўғрисидаги масалани кўриб чиқиши шарт.

4.5. Лозим топилган ҳолларда томонлар холис экспертларга хулоса учун мурожаат қилиши мумкин.

4.6. **Болалар майдончаси қуриш** ишлари жараёнида шартномадан четланишлар ёки бошқа камчиликлар борлиги аниқланса, бундай камчиликларни қабул қилаётганда аниқлаш имконияти бўлмаса (яширин камчиликлар), бундай ҳолатда Буюртмачи камчиликлар аниқлангандан кейин Ижрочини 10 кун муддатда ёзма равишда огоҳлантириш ва камчиликларни қисқа муддатда бартараф этилишини талаб қилиши керак.

1. **Конфиденциал маълумотларни ҳимоялаш**

5.1. Таъмирлаш ишларининг бажарилиши даврида Бажарувчи ўзи конфиденциал ҳисобланадиган маълумотлар ишлаб чиққан ёки уларни Буюртмачидан олган ҳолларда уларни ҳимоялаш, ошкор бўлишини олдини олиш мақсадида тегишли тадбир ва чоралар кўради.

1. **Низоларни хал этиш**
   1. Шартнома амал қилиш давомида юзага келадиган низоларни тарафлар ўзаро музокара йўли билан ҳал этади. Музокара натижасида келишувга келинмаган тақдирда низолар тарафлар томонидан Тошкент туманлараро иқтисодий судига даъво аризаси бериш ва ишни судда кўриб чиқилиши натижасида ҳал қилинади.
2. **Шартномани ўзгартириш ва бекор қилиш**

7.1. Мазкур шартномага қўшимча битим кўринишидаги ўзгартириш ва қўшимчалар ёзма равишда қилинган ҳамда томонлар (ёки томонлар номидан вакиллар) имзолаган ҳолдагина Ғазначиликда рўйхатдан ўтказилганидан кейин юридик кучга эга бўлади.

7.2. Шартнома тарафларнинг келишувига мувофиқ ўзгартирилиши ва бекор қилиниши мумкин. Шартнома ўзгартириш ёки бекор қилиш тўғрисидаги келишуви ёзма шаклда амалга оширилади. Шартномани бажаришдан бир тарафлама бош тортишга ёки шартноманинг шартларини бир тарафлама ўзгартиришга йўл қўйилмайди.

7.3. Бир тараф шартномани ўзгартириш ёки бекор қилиш ҳақидаги таклифга иккинчи тарафдан рад жавоби олганидан кейингина шартномани ўзгартириш ёки бекор қилиш тўғрисидаги талабни судга тақдим этиши мумкин.

1. **Форс-мажор.**

8.1. Форс-мажор вазиятлари пайдо бўлиши муносабати билан мазкур шартномадаги томонлар мажбуриятлари бутунлай бажарилмаса ёки қисман бажарилса, мажбуриятларни бажариш муддатлари бундай вазиятлар таъсир этиши вақтига мутаносиб равишда узайтирилади.

**9. Қўшимча шартлар**

9.1. Бажарувчи **Болалар майдончаси қуриш** ишлари муддатидан олдин бажарганида, Буюртмачи уни Шартноманинг 4-бандига асосан қабул қилади ва тўла тўловни амалга оширади.

9.2. Бажарувчи Шартнома шартларини бажариш учун, Шартномада белгиланган муддатларга риоя қилинишини инобатга олган ҳолда, учинчи шахсларни жалб қилиши мумкин.

9.3. Буюртмачи томонидан дастлабки тўлов ва ишларни топширилганда шартлашилган хақи кечиктирилган хар бир кун учун мажбуриятларнинг бажарилмаган қисмининг 0,1 фоизи миқдорида пеня тўлайди, бунда пенянинг умумий суммаси бажарилмаган ишлар ёки кўрсатилмаган хизматлар қийматининг 20 фоизидан ошмаслиги лозим.

9.4. Бажарувчи томонидан таъмирлаш ишлари ўз вақтида бажарилмай мажбуриятлар бузилган бўлса, Бажарувчи Буюртмачига муддати ўтказиб юборилган ҳар бир кун учун мажбуриятларнинг бажарилмаган қисмининг 0,1 фоизи миқдорида пеня тўлайди, бироқ бунда пенянинг умумий суммаси бажарилмаган ишлар ёки кўрсатилмаган хизматлар қийматининг 20 фоизидан ошмаслиги лозим.

9.5. Тўланган пеня тарафларни ушбу шартнома бўйича ўз мажбуриятларини бажаришдан озод қилмайди.

9.6. Шартнома ўзбек тилида икки нусхада тузилди ва ҳар иккала нусхаси ҳам бир хил юридик кучга эга бўлади.

9.7. Шартнома 2022 йил 31 декабрга қадар амал қилади.

1. **Томонларнинг манзили ва ҳисоб рақамлари**

|  |  |  |
| --- | --- | --- |
| **“Буюртмачи”** |  | **“Бажарувчи ”** |
| **Тошкент шаҳар Учтепа тумани “**“Махалла ва Нуронийларни қўллаб қувватлаш бўлими” 100095.Тошкент шахри, Учтепа тумани  Фарход кучаси 21 уй  Тел: 95-082-60-00  Л/р: 100022860262627011906259002  ИНН: 207319643, ОКЭД: 85200  Молия Вазирлиги Ғазначилиги  Амалиёт Бошқармаси  х/р:2340 2000 3001 0000 1010  МФО 00014 ИНН 201129919  **Рахбар**\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Директор \_\_\_\_\_\_\_\_\_\_\_\_** |